[{"text_idx": "#000001", "text": "Ni, log\u0302antoj de la meza Eu\u0306ropo, estas maltrankviligitaj pro la kreskanta eskalado de la milito en Ukrainio. Ni neniam pacig\u0302os kun la frat-murda konflikto de la du plej grandaj kaj iam nedisigeble ligitaj slavaj nacioj. Ni akre protestas kontrau\u0306 rusa agreso en Ukrainio kaj aliaj revanc\u0302ismaj postuloj. Tamen ni komprenas ankau\u0306 la sekurec-zorgojn de Rusio, kiu sentas sin minacata per la nuna politiko de la Nord-Atlantika Alianco. Kaj c\u0302efe ni solidaras kun la log\u0302antoj de Donbaso, kiuj plej suferas pro la sekvoj de la milito kaj ni postulas konsekvencan protekton de iliaj naciaj, sociaj kaj civilaj rajtoj. Ni plej multe simpatias kun c\u0302i tiu popolo, c\u0302ar ili estas la plej suferantaj kaj ili plej kruele pagas pro nekapablo de politikistoj plenumi siajn promesojn."}, {"text_idx": "#000002", "text": "Niaj nacioj tre bone memoras, kio estas okupacio. Ni neniam pacig\u0302is kun g\u0302i kaj ni neniam forgesos tion al la okupaciantoj, kvin armeoj de la Varsovia Pakto. Sed niaj nacioj eterne memoros la sag\u0302econ de politikistoj, kiuj ne permesis, ke la sango de miloj da senkulpaj homoj estu vers\u0302ita. Paco estas malfacila laboro, g\u0302i postulas de potenculoj empation kaj solidarecon kun la homoj, kiujn ili devas protekti kaj defendi. Sango estas vers\u0302ata en Ukrainio hodiau\u0306, la Rusa Federacio invadis g\u0302ian suverenan teritorion kaj ni, la subskribintoj de c\u0302i tiu alvoko, sendube kondamnas la agon de agreso. Ni deklaras, ke ni kontrau\u0306as ajnan politikon, kies dau\u0306rigo estas militoj. Ni tenas c\u0302i tiun principon konstante, c\u0302iam, en la pasinteco, hodiau\u0306 kaj en la estonteco, sendepende de tio, kiu potenco komencis la militon. La milito jam disvers\u0302ig\u0302is en homajn mensojn, ni batalas unu la alian anstatau\u0306 serc\u0302i elirejon kune, ne la malamikon. Je la fino de c\u0302iu armilo estas homa vivo, tial ni estas kontrau\u0306 la pligrandigo de armilaro kaj kontrau\u0306 la liverado de armiloj al iu el la militantaj partioj."}, {"text_idx": "#000003", "text": "Ni bonvenigas, ke ambau\u0306 malamikaj tendaroj \u2013 kaj Moskvo kaj Kijevo \u2013 komprenas, ke c\u0302i tiu konflikto povas esti finita nur per diplomatia intertraktado. Sed samtempe ni vidas, ke ili ne povas trovi manieron atingi ilin. Tio, ke batalantaj s\u0302tatoj obstine faras maksimumajn postulojn au\u0306 ec\u0302 rifuzas pacintertraktadojn, ne estas nekutima en militoj de c\u0302i tiu speco. Tio estas nur pruvo, ke ili ne kapablas eliri el la sakstrato, el kiu nur grandskala diplomatia ofensivo povas helpi ilin eliri. Lige kun tio nin maltrankviligas, ke la internacia komunumo, precipe okcidentaj agantoj, ankorau\u0306 ne faris komunan premon por komenci intertraktadon. Ni do alvokas la reprezentantojn de niaj s\u0302tatoj, precipe la registarojn de la Slovaka kaj C\u0302eh\u0302a Respublikoj, ke anstatau\u0306 sendi armilojn, plilongigi la militon kaj pluan sangovers\u0302adon, ili faru maksimuman premon por diplomatia solvo de la konflikto, ke ili uzu c\u0302iujn siajn kontaktojn, internacian influon kaj komparajn avantag\u0302ojn rezultantajn el unika kultura kaj geopolitika pozicio por c\u0302esigi la sangovers\u0302adon en Ukrainio kiel eble plej rapide."}, {"text_idx": "#000004", "text": "Milit-avidaj homoj provas diri al la mondo, ke interkonsento signifas kapitulacon, ke interkomprenig\u0302o ne eblas kaj ke paco povas esti establita nur per la venko de unu kaj la malvenko de la alia. Sed historia sperto montras al ni, ke tio ne estas vero, ke homoj kiel James Carter, Javier Pe\u0301rez de Cue\u0301llar au\u0306 Henry Kissinger atingis pacon per intertraktado kaj ne hazarde ili ricevis la Nobel-premion pro tio. La komenco de intertraktadoj ne estas ekskuzo por militkrimoj. Intertraktado ne signifas dikti kapitulacon al Ukrainio. Kaj intertraktado ne signifas ignori la dezirojn de la koncernatoj. Intertraktadoj estas necesaj rimedoj por atingi batalhalton, por malhelpi pliajn suferojn kaj disvastig\u0302on de la konflikto. C\u0302iu plia tago de milito signifas centojn da pluaj viktimoj mortantaj pro celoj, kiuj estas malpli kaj malpli realaj."}, {"text_idx": "#000005", "text": "Estas maltrankvilige, ke la Eu\u0306ropa Unio ne ludas sian propran ludon en c\u0302i tiu prokura milito inter la du superpotencoj. Sed estas freneze, se g\u0302i faras pas\u0302ojn, kiuj minacas g\u0302ian propran energetikan kaj nutraj\u0302an sekurecon, ec\u0302 g\u0302ian ekzistadon mem. Tial necesas, ke la eu\u0306ropaj gvidantoj akceptu la deklaron, ke ili ne interesig\u0302as pri la dau\u0306rigo de la milito kaj adaptu la sekvan strategion lau\u0306e. Eu\u0306ropo devas unue zorgi pri la restarigo de la paco sur la kontinento, kaj por tio g\u0302i devas ellabori strategion por fini la militon kiel eble plej baldau\u0306. Dau\u0306rigo de la milito ne estas kaj ne devas esti la solvo de la problemo. Kaj niaj landoj ne devas stari flanke, sed devas ludi aktivan rolon en la diplomatia solvado de la konflikto."}, {"text_idx": "#000006", "text": "Ni alvokas la s\u0302tatestrojn, kiuj solaj kapablas c\u0302esigi c\u0302i tiun frenezecon, ke ili montru kurag\u0302on kaj respondecon por la popolo, kiun ili gvidas. Ni alvokas la malamikajn flankojn trovi la kurag\u0302on sidig\u0302i c\u0302e la intertrakta tablo kaj serc\u0302i eliron el c\u0302i tiu mortiga situacio kun malferma menso. Ni alvokas niajn hejmajn politikistojn ne forgesi siajn civitanojn, ilian sekurecon kaj iliajn bezonojn. Balotoj havas signifon nur tiam, se la elektitaj komprenas la respondecon, kiun ili prenas. La volo de la civitanoj de c\u0302iu libera respubliko estu la supera leg\u0302o. Milito ne estas en ilia intereso. Politikistoj, agu en ilia nomo!"}, {"text_idx": "#000007", "text": "Mapovanie militarizmu a potreba spravodlive\u0301ho a udrz\u030catel\u030cne\u0301ho mieru"}, {"text_idx": "#000008", "text": "Na mierovy\u0301 pochod v Bratislave pris\u030cli stovky mierumilovny\u0301ch l\u030cudi\u0301"}, {"text_idx": "#000009", "text": "Svet sa nebezpec\u030cne pribli\u0301z\u030cil k novej globa\u0301lnej konfronta\u0301cii. Medzina\u0301rodny\u0301 poriadok je v troska\u0301ch. Vel\u030cmoci dlhodobo podkopa\u0301vaju\u0301 zmluvne zakotvene\u0301 pravidla\u0301 u\u0301c\u030celovy\u0301m vy\u0301kladom, ignorovani\u0301m za\u0301sad mierove\u0301ho spolunaz\u030ci\u0301vania i bezohl\u030cadnou vojenskou agresiou."}, {"text_idx": "#000012", "text": "Preto povaz\u030cujeme za nevyhnutne\u0301 zastavit\u030c rozta\u0301c\u030caju\u0301cu sa s\u030cpira\u0301lu militarizmu, na\u0301silia a nena\u0301visti, prihla\u0301sit\u030c sa k tradi\u0301cia\u0301m humanizmu, mieru a nena\u0301silia a vyzvat\u030c vs\u030cetky\u0301ch l\u030cudi\u0301 dobrej vo\u0302le na spoloc\u030cne\u0301 prijatie a presadzovanie opatreni\u0301, ktore\u0301 povedu\u0301 ku kultu\u0301re mieru, spolupra\u0301ce a bezpec\u030cnosti pre vs\u030cetky\u0301ch."}]